L'edifici I allotja l'Escola de Bombers i Protecció Civil
En ús de les competències atribuïdes per l'article 12.n) de la Llei 10/2007, de 30 de juliol, de l'ISPC i d'acord amb l'article 7 de la Llei 26/2010, de 3 d'agost, de règim jurídic i de procediment de les administracions públiques de Catalunya, la directora de l'Institut ha dictat aquesta instrucció.
Aquesta instrucció té per objecte regular l'espai d'aparcament a l'entorn de l'edifici de Escola de Bombers i Protecció Civil de Catalunya (EBPC - edifici I) per a les persones usuàries del recinte de l'Institut.
Espai d'aparcament per a l'alumnat
L'alumnat de cursos o seminaris han d'aparcar els seus vehicles (motocicletes i cotxes) al pàrquing d'alumnes de l'Institut, que està situat a la zona del tir, i des d'allà accedir a l'EBPC per la passarel·la elevada.
L'alumnat ha d'utilitzar aquesta zona d'aparcament encara que l'accés a l'Institut el faci amb un vehicle corporatiu.
Espai d'aparcament per al personal de l'EBPC
El personal administratiu i tècnic i els membres del cos de bombers que estan assignats a l'EBPC poden utilitzar les posicions d'aparcament reservades al personal de l'Institut, a l'entorn de l'edifici I. Aquest personal ha de portar visible a l'interior del vehicle l'acreditació que se'ls lliurarà.
Espai d'aparcament per al personal formador
El personal formador que tingui assignada activitat docent pot utilitzar l'espai final de l'aparcament paral·lel a la carretera C17, que es comparteix amb la resta d'usuaris de l'Institut.
Aquest ús és estrictament per als dies que tingui assignada l'activitat docent.
Per poder utilitzar aquest aparcament, el personal formador ha de notificar com a molt tard dos dies abans de la seva activitat formativa a l'adreça de correu [EMAIL] les informacions següents:
Diàriament s'informarà el cos de guàrdia perquè aquestes persones acreditades puguin accedir a l'aparcament.
En el cas que no facin arribar aquesta informació, caldrà que aparquin a la zona d'alumnes (zona del tir).
Vehicles de l'EBPC i de formació
La resta de zones de l'entorn de l'edifici I estan reservades als vehicles de l'EBPC i als vehicles de la DGPEIS o de Bombers de Barcelona cedits a l'Escola per a activitats formatives.
Mobilitat reduïda, motos i bicicletes
A l'espai d'aparcament reservat de l'entorn de l'edifici I també hi ha espais senyalitzats per a persones amb mobilitat reduïda, motos i bicicletes que cal respectar de manera preferent.
En els períodes en què no hi hagi activitat formativa i durant els caps de setmana, es pot utilitzar lliurement l'aparcament de l'entorn de l'edifici I, excepte els espais definits al punt 5.
Aquesta instrucció entra en vigor a partir de l'11 de novembre de 2019.
L'increment de l'activitat formativa al voltant de l'edifici I i la coincidència amb activitats d'altres col·lectius en els espais propers fa necessari regular-hi l'aparcament
El gran espai de l'esquerra de la imatge és el pàrquing d'alumnes
Aparcament per al personal administratiu i tècnic i bombers assignats a l'EBPC
Aparcament reservat a personal formador amb activitat docent assignada
Zones reservades a vehicles de l'EBPC i als de la DGPEIS o Bombers de Barcelona cedits per a la formació